《闻季叔被子召小诗为迓》
宋代·李洪

郢人比屋庆循良，忽捧丝纶雨露香。
骑竹方迎使君马，赐环已趣舍人装。
好刊棠杕追嘉颂，应有阳春播乐章。
归侍玉皇香案侧，愿将五色补垂裳。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。